Breunswyk
Breunswyk (Dútsk: Braunschweig; Nedersaksysk: Brunswiek) is in Dútske stêd en stedsdistrikt yn de dielsteat Nedersaksen (yn it eardere Regierungsbezirk Braunschweig). It wie oant 1946 de haadstêd fan de steat Breunswyk.

De stêd leit benoarden it Harzberchtme oan de rivier de Oker, dy't fia de rivieren de Aller en de Weser mei de Noardsee ferbûn is. It is de twads grutste stêd fan Nedersaksen.

Ut de skiednis 
Braunschweig waard foar it earst yn dokuminten neamd yn 1031 as Brunesguik. De ûnteansskiednis is ûnwis. De stêd kaam ta grutte bloei doe't de Saksyske hartoch Hindrik de Liuw út de Welfen-dynasty dêr yn de 12e iuw syn residinsje boude. De brûnzen liuw dy't hy yn 1166 jitte liet is it symboal fan de stêd wurden. De dom is ek út dy tiid. Braunschweig wie lid fan de Hânze fan de 13e iuw oant de midden fan de 17e iuw. Yn de 18e iuw wie Breunswyk net allinne in polityk sintrum, mar ek kutureel fan belang. Emilia Galotti fan Lessing en Goethe syn Faust waarden dêr bygelyks foar it earst útfierd.

De tsjerke heart ta it bytsje kultuerhistoarysk erfguod yn it âlde stedssintrum dat de loftbombardeminten yn de Twadde Wrâldkriich (15 oktober 1944) oerlibbe hat. Breunswyk wie oant 1946 de haadstêd fan de steat Breunswyk, dy't dat jier troch de Alliearde besettingsmacht opheft waard.

It stedgebiet is sûnt 1 novimber 1981 ferdield 20 stedsdistrikten.

Ekonomy 
Braunschweig is in sintrum fan masinebou, auto-yndustry en sûkeryndustry. Teffen wurde dêr piano's (û.o. Grotrian-Steinweg, en Schimmel) makke.

Underwiis 
De stêd hat in technyske universiteit, in ynternasjonale skoalle sûnt 2005 en in skoalle foar fuortset ûnderwiis ("Martino-Katharineum") dy't al yn 1415 stifte waard (Ferneamde lju sa as Carl Friedrich Gauss, Hoffmann von Fallersleben, Richard Dedekind en Louis Spohr hawwe dêr skoalgien). De iennichte hegeskoalle foar byldzjende keunst waard yn 1963 yn Breunswyk stifte (de "Hochschule für Bildende Künste Braunschweig").

Befolkingsûntjouwing

Partnerstêden 
  Bandûng yn Yndoneezje
  Nîmes, Languedoc-Roussillon yn Frankryk, sûnt 1962
  Bath yn Ingelân, 1971
  Kirjat Tiw'on yn Israel, 1985/86
  Magdeburg yn Dútslân, sûnt 1987
  Kasan, Tatarstan yn Ruslân, sûnt 1988
  Omaha, Nebraska yn de Feriene Steaten, sûnt 1992
 Sousse yn Tuneezje, 1980

Berne yn Breunswyk 
 Carl Friedrich Gauss (1777-1855), wiskundige
 Richard Dedekind (1831-1916), wiskundige
 Otto Grotewohl (1894-1964), politikus út de DDR
 Willy Lages (1901-1971), yn de WO II haad fan de SD yn Amsterdam
 Annette Birschel (1960), sjoernaliste

Galery

Keppelings om utens 
 Braunschweig – 360° Panoramas
 Ynternasjonale skoalle Braunschweig-Wolfsburg
 Krante: Braunschweiger Zeitung

Hânzestêd
Plak yn Nedersaksen
Gemeente yn Nedersaksen
Plak stifte yn de 9e iuw